ইনিংস ও ২৬২ রানে আফগানিস্তানকে হারিয়ে দিল কোহলিবিহীন ভারত। ঐতিহাসিক টেস্টে সেভাবে ছাপ ফেলতে পারলেন না রশিদ খানেরা। আর জয়ের পথে স্মরণীয় হয়ে রইল বিজয়ের শতরান ও নতুন রেকর্ড। 

এই বিষয়ে অন্যান্য খবর

বন্ধুকে ছেড়ে কথা বললেন না শিখর, দেখুন ‘গব্বর’-এর মস্তানির ভিডিও


গতকালই শিখর ধাওয়ান ও বিজয়ের শতরানের ফলে মজবত জায়গায় পৌঁছে গিয়েছিল ভারত। দ্বিতীয় দিনে হার্দিক পাণ্ড্যর (৭১) ব্যাটিংয়ের দৌলতে ভারত করে ৪৭৪ রান। 
রশিদ খান (১৫৪/২) একেবারেই ছাপ ফেলতে পারেননি। কিন্তু বল হাতে ভারতের স্পিনাররা জাদু দেখালেন। অশ্বিন (২৭/৪)ও জাদেজা (১৮/২) অসাধারণ বল করেন। আফগানিস্তান ১০৯ রানে শেষ হয়ে যায়। 
দ্বিতীয় ইনিংসেও জাদেজা (১৭/৪) সফল হন। উমেশ যাদবও (২৬/৩) দারুণ বল করেন। দ্বিতীয় ইনিংসে ১০৩ তোলে আফগানিস্তান। দুই ইনিংস মিলিয়ে একজন আফগানও অর্ধশতরান করতে পারেননি। 
এদিকে এই ম্যাচে বিজয় তাঁর ১২তম টেস্ট শতরান করে ফেলেন। কেরিয়ারের সব টেস্ট শতরানই তাঁর ম্যাচের প্রথম ইনিংসে। এটা একটা রেকর্ড। দ্বিতীয় ইনিংসে কোনও শতরান না করে কেবল প্রথম ইনিংসে এতগুলি শতরান আর কারও নেই। 
গতকাল, বৃহস্পতিবারে বিজয় শতরানে পৌঁছনোর পরে কার্তিককে হাততালি দিতে দেখা যায়। কার্তিকের প্রথম স্ত্রী নিকিতাকে বিয়ে করেছেন মুরলী বিজয়। ২০১২ সালের আইপিএল-এর সময় থেকেই নিকিতার সঙ্গে বিজয়ের সম্পর্ক তৈরি হয়। পরে তাঁরা বিয়ে করেন।
দীপিকা পাল্লিকেলকে বিয়ে করেছেন কার্তিক। প্রথম স্ত্রী নিকিতা সুখে ঘর করছেন বিজয়ের সঙ্গে। আগে যাই ঘটে থাকুক, আজ আর কোনও তিক্ততার লেশমাত্র নেই, তা আরও একবার বোঝা গেল আজকের ম্যাচে।